CELEX: 32019R0037
Language: lv
Date: 2019-01-10 00:00:00
Title: Komisijas Regula (ES) 2019/37 (2019. gada 10. janvāris), ar kuru groza un labo Regulu (ES) Nr. 10/2011 par plastmasas materiāliem un izstrādājumiem, kas paredzēti saskarei ar pārtiku (Dokuments attiecas uz EEZ.)

11.1.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 9/88
               
            
         KOMISIJAS REGULA (ES) 2019/37
         (2019. gada 10. janvāris),
         ar kuru groza un labo Regulu (ES) Nr. 10/2011 par plastmasas materiāliem un izstrādājumiem, kas paredzēti saskarei ar pārtiku
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2004. gada 27. oktobra Regulu (EK) Nr. 1935/2004 par materiāliem un izstrādājumiem, kas paredzēti saskarei ar pārtikas produktiem, un par Direktīvu 80/590/EEK un 89/109/EEK atcelšanu (1), un jo īpaši tās 5. panta 1. punkta a), d), e), h) un i) apakšpunktu, 11. panta 3. punktu un 12. panta 6. punktu,
         tā kā:
         
                     (1)
                  
                  
                     Komisijas Regulas (ES) Nr. 10/2011 (2) I pielikums nosaka Savienības atļauto vielu sarakstu, kuras var izmantot tādu plastmasas materiālu un izstrādājumu ražošanā, kas paredzēti saskarei ar pārtiku. Minētās regulas III pielikumā norādīti pārtikas aizstājēji, kas izmantojami pārbaudēs tādu plastmasas materiālu un izstrādājumu atbilstības pierādīšanai, kuri vēl nav saskarē ar pārtiku, ņemot vērā regulas 11. un 12. pantā minētās migrācijas robežas.
                  
               
                     (2)
                  
                  
                     Kopš pēdējo grozījumu izdarīšanas Regulā (ES) Nr. 10/2011 Eiropas Pārtikas nekaitīguma iestāde (Iestāde) ir publicējusi turpmākus zinātniskos atzinumus par konkrētām vielām, kuras drīkst izmantot materiālos, kas ir saskarē ar pārtiku (MSP), kā arī par iepriekš atļauto vielu pieļaujamo izmantošanu. Turklāt tika konstatētas dažas redakcionālas kļūdas un neskaidrības. Lai nodrošinātu, ka Regula (ES) Nr. 10/2011 atspoguļo Iestādes jaunākos secinājumus un lai novērstu jebkādas šaubas attiecībā uz tās pareizu piemērošanu, regula būtu jāgroza un jālabo.
                  
               
                     (3)
                  
                  
                     Ar Komisijas Regulu (ES) 2018/831 (3) atļautās Regulas (ES) Nr. 10/2011 I pielikuma 1. punkta 1. tabulā iekļautās vielas 1,2,3,4-tetrahidronaftalēn-2,6-dikarboksilskābes dimetilesteris (MSP viela Nr. 1066 un CAS Nr. 23985-75-3) nosaukumā ir drukas kļūda dokumenta angļu valodas versijā. Tāpēc nepieciešams labot šo ierakstu Regulas (ES) Nr. 10/2011 I pielikuma 1. punkta 1. tabulā.
                  
               
                     (4)
                  
                  
                     Pamatojoties uz labvēlīgu Iestādes zinātnisko atzinumu (4) par vielas [3-(2,3-epoksipropoksi)propil]trimetoksisilāns (MSP viela Nr. 1068, CAS Nr. 2530-83-8) lietošanu par līmvielas sastāvdaļu, lai apstrādātu stiklšķiedras, kas iestrādātas ar stiklšķiedru nostiprinātā plastmasā ar zemu difūzijas koeficientu, tādā kā polietilēntereftalāts (PET), polikarbonāts (PC), polibutilēna tereftalāts (PBTP), termoreaktīvi poliesteri un epoksibisfenola vinilesteris, kas paredzēti vienreizējai un atkārtotai izmantošanai ar ilgstošu uzglabāšanu istabas temperatūrā, īslaicīgā atkārtotā saskarē paaugstinātā vai augstā temperatūrā un visiem pārtikas produktiem, Regulas (ES) Nr. 10/2011 I pielikuma 1. punkta 1. tabulas 5. ailē iekļautā viela ar Regulu (ES) 2018/831 tika atļauta kā piedeva vai polimerizācijas palīgviela. Tā kā šai vielai paredzēts reaģēt ar plastmasas polimēru struktūru un tā var kļūt par tās daļu, šo vielu var uzskatīt par izejmateriālu vai monomēru līmvielu ražošanā, lai apstrādātu stiklšķiedras, kas iestrādātas ar stiklšķiedru nostiprinātā plastmasā ar zemu difūzijas koeficientu, piemēram, polietilēna tereftalātā (PET), polikarbonātā (PC), polibutilēntereftalātā (PBTP), termoreaktīvos poliesteros un epoksibisfenola vinilesterī. Tādēļ ir nepieciešams grozīt šo ierakstu Regulas (ES) Nr. 10/2011 I pielikuma 1. punkta 1. tabulā un šo vielu iekļaut minētās regulas I pielikuma 6. ailē, lai precizētu paredzētos lietojumus.
                  
               
                     (5)
                  
                  
                     Iestāde pieņēma divus labvēlīgus zinātniskos atzinumus (5) (6) par vielas poli((R)-3-hidroksibutirāta-ko-(R)-3-hidroksiheksanoāts) (MSP viela Nr. 1059, CAS numurs 147398-31-0) lietošanu, kas ir mikrobioloģiskā fermentācijā iegūts bioloģiski noārdāms (ko)polimērs, ko izmanto tādu iepakojuma izstrādājumu ražošanā, kas paredzēti saskarei ar veseliem augļiem un dārzeņiem. Šajos divos atzinumos Iestāde secināja, ka šī viela nerada bažas par kaitīgumu patērētājam, ja to izmanto vai nu atsevišķi, vai maisījumos ar citiem polimēriem, kas nonāk saskarē ar (sausu/cietu) pārtiku, kurai Regulas (ES) Nr. 10/2011 III pielikuma 2. tabulā ir norādīts pārtikas aizstājējs E, saskares apstākļos līdz 6 mēnešiem vai ilgāk istabas temperatūrā vai par to zemākā temperatūrā, ieskaitot piepildīšanu ar karstu saturu un īslaicīgu karsēšanu. Turklāt Iestāde secināja, ka noārdīšanās produkta krotonskābes īpatnējā migrācija nedrīkstētu pārsniegt 0,05 mg/kg pārtikas. Tāpēc šī viela būtu jāiekļauj Savienības atļauto vielu sarakstā, nosakot, ka jāievēro šīs specifikācijas.
                  
               
                     (6)
                  
                  
                     Krotonskābe (MSP viela Nr. 467 un CAS Nr. 3724-65-0) ir atļauta kā piedeva vai monomērs tādas plastmasas ražošanā, kas paredzēta saskarei ar pārtikas produktiem. Ar Komisijas Regulu (ES) 2017/752 (7), aizstājot iepriekšējo atbilstības pārbaudi, pamatojoties uz atlieku satura attiecību pret saskarē ar pārtiku esošās virsmas laukumu (QMA), Regulas (ES) Nr. 10/2011 I pielikuma 1. punkta 1. tabulā ierakstā par šo vielu tika noteikta īpatnējā migrācijas robeža 0,05 mg/kg pārtikas. Regulas (ES) Nr. 10/2011 I pielikuma 4. tabulā ierakstā par 3-hidroksibutānskābes-3-hidroksipentānskābes kopolimēru (MSP viela Nr. 744, CAS Nr. 80181-31-3) ir iekļauta arī krotonskābes atbilstības pārbaude, pamatojoties uz atlieku satura attiecību pret saskarē ar pārtiku esošās virsmas laukumu, ar robežu 0,05 mg/6 dm2, un būtu jāaizstāj arī ar īpatnējo migrācijas robežu, kas noteikta MSP vielai Nr. 467. Ņemot vērā to, ka viena un tā pati īpatnējā migrācijas robeža krotonskābei ir piemērojama attiecībā uz MSP vielu Nr. 467, Nr. 744 un Nr. 1059, ir lietderīgi Regulas (ES) Nr. 10/2011 I pielikuma 2. tabulā noteikt grupas ierobežojumu krotonskābei attiecībā uz MSP vielu Nr. 467, Nr. 744 un Nr. 1059 un grozīt attiecīgos atsevišķos ierakstus minētā pielikuma 1. un 4. tabulā.
                  
               
                     (7)
                  
                  
                     Iestāde pieņēma labvēlīgu zinātnisku atzinumu (8) par vielas dimetilkarbonāta (MSP viela Nr. 1067 un CAS Nr. 616-38-6) izmantošanu par monomēru tādas plastmasas ražošanā, kas paredzēta saskarei ar pārtikas produktiem. Iestāde secināja, ka viela nerada bažas par kaitīgumu patērētājam, ja to izmanto kā komonomēru kopā ar 1,6-heksāndiolu polikarbonāta pirmpolimēra izgatavošanai un ja tā pēc tam reaģē ar 4,4′-metilēnedifenildiizocianātu un dioliem, piemēram, polipropilēnglikolu un 1,4-butāndiolu, lai izveidotu termoplastisku poliuretānu. Šā materiāla izmantošanu vajadzētu vēl vairāk ierobežot, lai tā sastāvā būtu līdz 30 % polikarbonāta pirmpolimēra, un tas būtu jāizmanto tikai vairākkārt lietojamos izstrādājumos, kuri istabas temperatūrā ir īstermiņa saskarē (≤ 30 min) ar pārtikas produktiem, kuriem Regulas (ES) Nr. 10/2011 III pielikuma 2. tabulā ir noteikts pārtikas aizstājējs A un B. Tāpēc viela būtu jāiekļauj Savienības atļauto vielu sarakstā ar nosacījumu, ka šie ierobežojumi tiek ievēroti.
                  
               
                     (8)
                  
                  
                     Iestāde arī norādīja, ka MSP vielu Nr. 1067 var izmantot arī citu polikarbonātu ražošanā vai ar citiem nosacījumiem. Iestāde secināja, ka minētajos gadījumos viela nerada bažas par kaitīgumu patērētājam, ja dimetilkarbonāta migrācija nepārsniedz 0,05 mg/kg pārtikas un polikarbonāta oligomēru ar molekulmasu zem 1 000 Da kopējā migrācija nepārsniedz 0,05 mg/kg pārtikas. Tāpēc vielas izmantošana būtu jāatļauj ar noteikumu, ka minētie ierobežojumi tiek ievēroti.
                  
               
                     (9)
                  
                  
                     Šajā regulā paredzētā MSP vielas Nr. 1067 atļauja citu polikarbonātu ražošanai vai ar citiem nosacījumiem paredz, ka polikarbonāta oligomēru ar molekulmasu zem 1 000 Da kopējā migrācija nepārsniedz 0,05 mg/kg pārtikas. Analītiskās metodes šo oligomēru migrācijas noteikšanai ir sarežģītas. Kompetentajām iestādēm šo metožu apraksts ne vienmēr ir pieejams. Bez apraksta kompetentā iestāde nevar verificēt, vai oligomēru migrācija no materiāla vai izstrādājuma atbilst šo oligomēru migrācijas robežai. Tāpēc, būtu jāpieprasa, lai uzņēmēji, kas laiž tirgū gala izstrādājumu vai materiālu, kas satur minēto vielu, sniegtu metodes aprakstu un kalibrēšanas paraugu, ja metodē tas nepieciešams.
                  
               
                     (10)
                  
                  
                     Iestāde ir pieņēmusi labvēlīgu zinātnisku atzinumu (9) par vielas izobutāna (CAS Nr. 75-28-5, MSP viela Nr. 1069) lietošanu par putošanas līdzekli plastmasai, kas paredzēta saskarei ar pārtikas produktiem. Šajā atzinumā Iestāde secināja, ka šī viela nerada bažas par kaitīgumu patērētājam, ja to izmanto par putošanas līdzekli plastmasai, kas paredzēta saskarei ar pārtiku. Tāpēc būtu jāatļauj vielu izmantot šādā veidā. Savienojumu grupa, ko sauc par “putošanas līdzekļiem”, ietver arī virsmaktīvās vielas, un bieži tos uzskata tikai par virsmaktīvām vielām. Lai nerastos neskaidrības un ievērotu šīs vielas funkciju, ko novērtējusi Iestāde, Regulas (ES) Nr. 10/2011 I pielikuma 1. tabulā ierakstā par šo vielu būtu jāizmanto sinonīms “putu veidotājs”.
                  
               
                     (11)
                  
                  
                     Regulas (ES) Nr. 10/2011 III pielikuma 3. tabulā norādīti pārtikas aizstājēji tādu plastmasas materiālu un izstrādājumu atbilstības pierādīšanai, kuri vēl nav saskarē ar pārtiku, ņemot vērā minētās regulas 12. pantā minēto kopējo migrācijas robežu. Trešajā un ceturtajā rinda rada neskaidrības attiecībā uz to, kuri pārtikas aizstājēji izmantojami norādīto produktu, jo īpaši piena produktu, kopējās migrācijas pārbaudei. Trešā rinda attiecas uz visu veidu ūdeni saturošu pārtiku, spirtu saturošu pārtiku un piena produktiem vispār un paredz pārtikas aizstājēja D1 (50 % etanols) izmantošanu. Ceturtā rinda attiecas uz visu veidu ūdeni saturošu pārtiku, skābu pārtiku, spirtu saturošu pārtiku un piena produktiem un paredz pārtikas aizstājēja D1 un pārtikas aizstājēja B (3 % etiķskābe) izmantošanu. Pārtikas aizstājēju B izmanto skābiem pārtikas produktiem, kam pH mazāks par 4,5, kā noteikts Regulas (ES) Nr. 10/2011 III pielikuma 2. punktā. Piena produkti ir minēti abās rindās, jo, lai gan pašam pienam ir relatīvi neitrāls pH (pH 6,5–6,8), dažiem pārstrādātiem (fermentētiem vai skābiem) piena produktiem ir skābs pH no 4,0 līdz 4,5. Šo dihotomiju var kļūdaini interpretēt tā, ka skābpiena produkti ir iekļauti arī trešajā rindā, un tāpēc tos var testēt tikai ar pārtikas aizstājēju D1, nevis ar pārtikas aizstājēju B, kā noteikts ceturtajā rindā. Tāpēc ir lietderīgi kliedēt neskaidrības par 3. tabulas trešo un ceturto rindu, precizējot iekļauto piena produktu pH vērtību, par robežvērtību izmantojot pH 4,5.
                  
               
                     (12)
                  
                  
                     Tāpēc Regulas (ES) Nr. 10/2011 I un III pielikums būtu attiecīgi jāgroza un jālabo.
                  
               
                     (13)
                  
                  
                     Šajā regulā noteiktie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Regulas (ES) Nr. 10/2011 I un III pielikumu groza saskaņā ar šīs regulas pielikumu.
         
         
            2. pants
            Plastmasas materiālus un izstrādājumus, kas atbilst Regulas (ES) Nr. 10/2011 noteikumiem, kas bija piemērojami pirms šīs regulas stāšanās spēkā, drīkst laist tirgū līdz 2020. gada 31. janvārim, un tie drīkst palikt tirgū, līdz beidzas krājumi.
         
         
            3. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 10. janvārī
            
               
                  Komisijas vārdā –
               
               
                  priekšsēdētājs
               
               Jean-Claude JUNCKER
            
         
         
            (1)  OV L 338, 13.11.2004., 4. lpp.
         
         
            (2)  Komisijas 2011. gada 14. janvāra Regula (ES) Nr. 10/2011 par plastmasas materiāliem un izstrādājumiem, kas paredzēti saskarei ar pārtiku (OV L 12, 15.1.2011., 1. lpp.).
         
            (3)  Komisijas 2018. gada 5. jūnija Regula (ES) 2018/831, ar ko groza Regulu (ES) Nr. 10/2011 par plastmasas materiāliem un izstrādājumiem, kas paredzēti saskarei ar pārtiku (OV L 140, 6.6.2018., 35. lpp.).
         
            (4)  EFSA Journal 2017; 15(10):5014.
         
            (5)  EFSA Journal 2016; 14(5):4464.
         
            (6)  EFSA Journal 2018; 16(7):5326.
         
            (7)  Komisijas 2017. gada 28. aprīļa Regula (ES) 2017/752, ar ko groza Regulu (ES) Nr. 10/2011 par plastmasas materiāliem un izstrādājumiem, kas paredzēti saskarei ar pārtiku (OV L 113, 29.4.2017., 18. lpp.).
         
            (8)  EFSA Journal 2017; 15(7):4901.
         
            (9)  EFSA Journal 2018, 16(1):5116.
      
      
         
            PIELIKUMS
            Regulas (ES) Nr. 10/2011 I un III pielikumu groza šādi:
            
                        1)
                     
                     
                        I pielikuma 1. tabulu groza šādi:
                        
                                    a)
                                 
                                 
                                    ierakstus par MSP vielām Nr. 467, Nr. 744, Nr. 1066 un Nr. 1068 aizstāj ar šādiem:
                                    
                                                “467
                                             
                                             
                                                14800
                                             
                                             
                                                3724-65-0
                                             
                                             
                                                krotonskābe
                                             
                                             
                                                jā
                                             
                                             
                                                jā
                                             
                                             
                                                nē
                                             
                                             
                                                 
                                             
                                             
                                                (35)”
                                             
                                             
                                                 
                                             
                                             
                                                 
                                             
                                          
                                                45600
                                             
                                          
                                                “744
                                             
                                             
                                                18888
                                             
                                             
                                                080181-31-3
                                             
                                             
                                                3-hidroksibutānskābes-3-hidroksipentānskābes kopolimērs
                                             
                                             
                                                nē
                                             
                                             
                                                jā
                                             
                                             
                                                nē
                                             
                                             
                                                 
                                             
                                             
                                                (35)
                                             
                                             
                                                Viela izmantota kā bakteriālajā fermentācijā iegūts produkts. Atbilstoši I pielikuma 4. tabulā minētajām specifikācijām.”
                                             
                                             
                                                 
                                             
                                          
                                                “1066
                                             
                                             
                                                 
                                             
                                             
                                                23985-75-3
                                             
                                             
                                                1,2,3,4-tetrahidronaftalēn-2,6-dikarboksilskābes dimetilesteris
                                             
                                             
                                                nē
                                             
                                             
                                                jā
                                             
                                             
                                                nē
                                             
                                             
                                                0,05
                                             
                                             
                                                 
                                             
                                             
                                                Atļauts lietot tikai par komonomēru poliestera slāņa ražošanā, kas nesaskaras ar pārtiku daudzslāņu plastmasas materiālā, kuru paredzēts izmantot tikai saskarē ar tādu pārtiku, kurai izmantojami III pielikuma 2. tabulā norādītie pārtikas aizstājēji A, B, C un/vai D1. tabulas 8. ailē norādītā īpatnējā migrācijas robeža attiecas uz vielas un tās dimēru (ciklisku un ar atvērtu ķēdi) summu.”
                                             
                                             
                                                 
                                             
                                          
                                                “1068
                                             
                                             
                                                 
                                             
                                             
                                                2530-83-8
                                             
                                             
                                                [3-(2,3-epoksipropoksi)propil]trimetoksisilāns
                                             
                                             
                                                nē
                                             
                                             
                                                jā
                                             
                                             
                                                nē
                                             
                                             
                                                 
                                             
                                             
                                                 
                                             
                                             
                                                Atļauts lietot tikai par līmvielas sastāvdaļu, lai apstrādātu stiklšķiedras, kas iestrādājamas ar stiklšķiedru nostiprinātā plastmasā ar zemu difūzijas koeficientu (polietilēntereftalāts (PET), polikarbonāts (PC), polibutilēna tereftalāts (PBT), termoreaktīvi poliesteri un epoksibisfenola vinilesteris), kam var būt saskare ar jebkuru pārtikas produktu. Apstrādātās stiklšķiedrās vielas atliekvielas nedrīkst būt nosakāmas šādos daudzumos: viela – 0,01 mg/kg un vairāk un katrs reakcijas produkts (hidrolizēti monomēri un epoksīda funkcionālo grupu saturošs ciklisks dimērs, trimērs un tetramērs) – 0,06 mg/kg un vairāk.”;
                                             
                                             
                                                 
                                             
                                          
                              
                                    b)
                                 
                                 
                                    MSP vielu numuru secībā iekļauj šādus ierakstus:
                                    
                                                “1059
                                             
                                             
                                                 
                                             
                                             
                                                147398-31-0
                                             
                                             
                                                poli((R)-3-hidroksibutirāta-ko-(R)-3-hidroksiheksanoāts)
                                             
                                             
                                                nē
                                             
                                             
                                                jā
                                             
                                             
                                                nē
                                             
                                             
                                                 
                                             
                                             
                                                (35)
                                             
                                             
                                                Atļauts lietot atsevišķi vai maisījumos ar citiem polimēriem, kas nonāk saskarē ar pārtiku, kurai III pielikuma 2. tabulā ir norādīts pārtikas aizstājējs E.”
                                             
                                             
                                                 
                                             
                                          
                                                “1067
                                             
                                             
                                                 
                                             
                                             
                                                616-38-6
                                             
                                             
                                                dimetilkarbonāts
                                             
                                             
                                                nē
                                             
                                             
                                                jā
                                             
                                             
                                                nē
                                             
                                             
                                                 
                                             
                                             
                                                 
                                             
                                             
                                                Atļauts lietot tikai:
                                                
                                                            a)
                                                         
                                                         
                                                            kopā ar 1,6-heksāndiolu polikarbonāta pirmpolimēru, ko līdz 30 % izmanto termoplastisku poliuretānu izgatavošanā, ražošanā ar 4,4′-metilēnedifenildiizocianātu un dioliem, piemēram, polipropilēnglikolu un 1,4-butāndiolu. Iegūto materiālu izmanto tikai vairākkārt lietojamos izstrādājumos, kuri paredzēti īstermiņa saskarei (≤ 30 min istabas temperatūrā) ar pārtikas produktiem, kuriem III pielikuma 2. tabulā ir noteikts pārtikas aizstājējs A un/vai B; vai
                                                         
                                                      
                                                            b)
                                                         
                                                         
                                                            citu polikarbonātu ražošanai un/vai ar citiem nosacījumiem paredz, ka dimetilkarbonāta migrācija nepārsniedz 0,05 mg/kg pārtikas un ka polikarbonāta oligomēru ar molekulmasu zem 1 000  Da kopējā migrācija nepārsniedz 0,05 mg/kg pārtikas.”
                                                         
                                                      
                                             
                                                (27)”
                                             
                                          
                                                “1069
                                             
                                             
                                                 
                                             
                                             
                                                75-28-5
                                             
                                             
                                                izobutāns
                                             
                                             
                                                jā
                                             
                                             
                                                nē
                                             
                                             
                                                nē
                                             
                                             
                                                 
                                             
                                             
                                                 
                                             
                                             
                                                Atļauts lietot tikai par putu veidotāju.”;
                                             
                                             
                                                 
                                             
                                          
                              
                  
                        2)
                     
                     
                        I pielikuma 2. tabulā pievieno šādu ierakstu:
                        
                                    “35
                                 
                                 
                                    467
                                    744
                                    1059
                                 
                                 
                                    0,05
                                 
                                 
                                    izteikta kā krotonskābe”;
                                 
                              
                  
                        3)
                     
                     
                        I pielikuma 3. tabulā pievieno šādu ierakstu:
                        
                                    “(27)
                                 
                                 
                                    Ja tirgū laiž gala materiālu vai izstrādājumu, kas satur minēto vielu un ražots ar citiem nosacījumiem nekā aprakstīti, tad 16. pantā minētajos apliecinošajos dokumentos iekļauj sīki aprakstītu metodi, lai noteiktu, vai oligomēru migrācija atbilst 1. tabulas 10. slejas b) punktā noteiktajiem ierobežojumiem. Šī metode jābūt piemērotai, lai kompetentā iestāde ar tās palīdzību varētu verificēt atbilstību. Ja piemērota metode ir publiski pieejama, izdara atsauci uz šo metodi. Ja metodei vajadzīgs kalibrēšanas paraugs, kompetentajai iestādei pēc tās pieprasījuma iesniedz pietiekamu paraugu.”;
                                 
                              
                  
                        4)
                     
                     
                        I pielikuma 4. tabulā rindu par ierobežojumu attiecībā uz ierakstu par MSP vielu Nr. 744, aizstāj ar šādu:
                        
                                    “Ierobežojums
                                 
                                 
                                    Krotonskābes īpatnējā migrācijas robeža ir 0,05 mg/kg pārtikas.”;
                                 
                              
                  
                        5)
                     
                     
                        III pielikuma 4. punkta 3. tabulā trešo un ceturto rindu aizstāj ar šādu:
                        
                                    “visa ūdeni saturoša pārtika, spirtu saturoša pārtika un piena produkti ar pH ≥ 4,5
                                 
                                 
                                    pārtikas aizstājējs D1
                                 
                              
                                    “visa ūdeni saturoša pārtika, spirtu saturoša pārtika un piena produkti ar pH < 4,5
                                 
                                 
                                    pārtikas aizstājējs D1 un pārtikas aizstājējs B”